ПРИЛОЖЕНИЕ № 4

към чл.13, ал.1

Обхват на данни, предоставяни

от Електронната система за събиране на пътни такси по чл. 10, ал. 11 от ЗП и Информационната система по чл.167а, ал.4 от Закона за движението по пътищата на АПИ

към Българската интегрирана митническа информационна система – модул ПТРР

 1.Данни за заплатена винетна такса по чл. 10, ал. 1, т. 1 от ЗП ведно с регистрационен номер, при наличие на данни - държава на регистрация, вид и категория на ППС;

 2.Данни за закупена маршрутна карта по чл. 10б, ал. 4 от ЗП ведно с регистрационен номер, при наличие на данни - държава на регистрация, вид и категория на ППС;

 3.Данни за незаплатена тол такса за изминато разстояние по чл. 10б, ал. 3 от ЗП ведно с регистрационен номер, при наличие на данни - държава на регистрация, вид и категория на ППС;

 4.Данни за съставен АУАН и/или електронен фиш на административнонаказателно отговорно лице, което не е изпълнило задълженията си за заплащане на пътни такси по чл. 10, ал. 1, т. 1 и 2 от ЗП, за което нарушение няма заплатена такса по чл.10а, ал.2 или чл.10б, ал.5 от ЗП ведно с регистрационен номер, при наличие на данни - държава на регистрация, вид и категория на ППС;

 5.Данни за всяко констатирано, предхождащо момента на проверката нарушение, свързано с неизпълнение на задължение по чл. 10, ал. 1, т. 1 и т. 2 от ЗП, за което не е съставен АУАН или не е издаден ЕФ, или не е заплатена компенсаторна такса, ведно с регистрационен номер, при наличие на данни - държава на регистрация, вид и категория на ППС;

 6.Данни за изминати маршрути, на основание чл. 167, ал. 3 от ЗДвП, за ППС пристигнали на ГКПП в направление вход/изход от територията на Република България, както и констатирани измервания относно теглото (обща маса и осово натоварване) от електронните системи за измерване на АПИ, находящи се на платената пътна мрежа на страната ведно с регистрационен номер, при наличие на данни - държава на регистрация, вид и категория на ППС, при техническа възможност;

 7. Данни за заплатени такси, които са основание за прекратяване на принудителна административна мярка (ПАМ) по чл. 171, т. 8 от ЗДвП ведно с регистрационен номер, при наличие на данни - държава на регистрация, вид и категория на ППС.